****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-6/2024

29.11.2024.године

В Л А С О Т И Н Ц Е

 На основу члана 11.ст.4. Закона о финансијској подршци породици са децом ("Сл. гласник РС" бр  113/2017, 50/2018, 46/2021 - Одлука УС РС, 51/2021 - Одлука УС РС и 53/2021 - Одлука УС РС, 66/2021, 130/2021, 43/2023 - Одлука УС РС, 62/2023, 11/2024 - Одлука УС РС и 79/2024), чл. 32. став 1. тачка 6. Закона о локалној самоуправи (''Службени гласник РС'', бр. 129/07, 83/14-др.закон, 101/16-други закон, 47/18 и 111/21) и члана 40. став 1. тачка 6.Статута општине Власотинце, (''Сл.гласник града Лесковца'', бр.6/19), Скупштина општина Власотинце, на седници одржаној 29.11.2024.године, донела је

**О Д Л У К У**

**o финансијској подршци породици са децом предшколског узраста**

Члан 1.

Овом Одлуком уређује се правo на финансијску подршку породици са децом предшколског узраста са пребивалиштем на територији општине Власотинце која користе услуге Предшколске установе „Милка Диманић“ у Власотинцу (у даљем тексту:предшколска установа).

Члан 2.

Као право на финансијску подршку породици са децом предшколског узраста утврђују се право на накнаду трошкова боравка у Предшколској установи.

Члан 3.

Средства за остваривање права из ове одлуке обезбеђују се у буџету општине Власотинце, у складу са финансијским могућностима општине.

Члан 4.

Право из члана 2. под условима из ове Одлуке остварују се за дете чији родитељ има пребивалиште на територији општине Власотинце, када дете користи целодневни, полудневни и друге облике боравка у Предшколској установи.

Члан 5.

Право на накнаду трошкова боравка у Предшколској установи остварено у складу са овом одлуком, признаје се од дана поднетог захтева до истека текуће радне године (31. августа).

Члан 6.

Право на накнаду трошкова боравка у Предшколској установи у висини пуног учешћа појединачног корисника у цени услуге (право на бесплатан боравак) имају треће, четврто и свако наредно дете из породице које користи услуге Предшколске установе.

Члан 7.

Редослед рођења детета у породици, утврђује се према датуму и часу рођења уписаног у матичној књизи рођених.

Члан 8.

Право на накнаду трошкова боравка у Предшколској установи у висини пуног учешћа појединачног корисника у цени услуге (право на бесплатан боравак) имају деца родитеља који самостално врши родитељско право у ситуацији када је други родитељ непознат, или је умро, или је потпуно лишен родитељског права односно пословне способности.

Члан 9.

Право на накнаду трошкова боравка из члана 6.Одлуке остварује се на основу поднетог захтева родитеља детета уз који се прилажу следећи докази:

- извод из МКР за сву децу,

- потврда Предшколске установе о упису детета,

- Штампани извод електронске личне карте или фотокопија личне карте без чипаоба родитеља.

Члан 10.

Право на накнаду трошкова боравка из члана 8.Одлуке остварује се на основу поднетог захтева родитеља детета уз који се прилажу следећи докази:

- извод из МКР за дете које користи услуге Предшколске установе,

- потврда Предшколске установе о упису детета,

- Штампани извод електронске личне карте или фотокопија личне карте без чипа родитеља

- извод из матичне књиге умрлих којим се доказује да је други родитељ умро или одлука надлежног органа (пресуда или решење) којом се доказује да је други родитељ непознат или је потпуно лишен родитељског права односно пословне способности.

Члан 11.

Захтев са потребном документацијом подноси се организационој јединици Општинске управе општине Власотинце надлежној за послове дечје заштите, која решава о праву у првом степену.

Члан 12.

По жалби на првостепено решење у другом степену решава Општинско веће општине Власотинце.

Члан 13.

Ако у току остваривања права на накнаду трошкова боравка настану промене које су релевантне за остварење права, законски заступник детета је дужан да те промене пријави у року од 15 дана од дана наступања промене и у том случају ће се поново одлучивати о могућности остварења права.

Ако у току остваривања права на накаду трошкова боравка настану промене у смислу претходног става, доноси се ново решење којим се замењује претходно почев од дана пријаве промене до истека рока претходног решења.

Члан 14.

Корисник права из ове одлуке који је на основу неистинитих или нетачних података, или непријављивањем промена које утичу на губитак или обим права остварио право, дужан је да накнади штету, у складу са законом.

Члан 15.

Средства за накнаду трошкова боравка у Предшколској установи која су обезбеђена у буџету општине Власотинце преносе се Предшколској установи на основу месечног извештаја о боравку деце за коју су донета решења о признавању права на накнаду трошкова, који Предшколска установа доставља Општинској управи најкасније до истека трећег радног дана у месецу за претходни месец.

Члан 16.

Средства која се преносе Предшколској установи обрачунавају се на основу броја деце са признатим правом на накнаду трошкова у складу са овом одлуком, броја дана које је свако од њих претходног месеца провело у Предшколској установи и цене услуга коју плаћа корисник.

Члан 17.

Ова одлука ступа на снагу осмог дана од дана објављивања у ''Службеном гласнику града Лесковца''.

**СКУПШТИНА ОПШТИНЕ ВЛАСОТИНЦЕ, дана 29.11.2024.године, 01 бр.06-108-6/2024.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**